b'\n_START_ARTICLE_\nVladislavas \xc5\xa0vedas\n_START_SECTION_\nBiografija\n_START_PARAGRAPH_\n1947 m. su \xc5\xa1eima atvyko \xc4\xaf Lietuv\xc4\x85. 1961\xe2\x80\x931963\xc2\xa0m. Utenos laboratorini\xc5\xb3 elektros krosneli\xc5\xb3 gamyklos darbininkas. 1963-1967\xc2\xa0m. studijavo Kauno politechnikos institute, in\xc5\xbeinierius mechanikas. 1967\xe2\x80\x931969\xc2\xa0m. laboratorini\xc5\xb3 elektros krosneli\xc5\xb3 gamyklos technologas, konstruktorius, meistras, baro vir\xc5\xa1ininkas. Nuo 1969\xc2\xa0m. komjaunimo darbuotojas, 1970-1975 m. dirbo LLKJS CK. Nuo 1975\xc2\xa0m. partinis darbuotojas: 1978-1981 m. LKP Vilniaus miesto Lenino rajono komiteto sekretorius, 1983-1987 m. Vilniaus miesto Spalio rajono komiteto II-asis, nuo 1987 m. I-asis sekretorius. 1983\xc2\xa0m. baig\xc4\x97 Vilniaus auk\xc5\xa1t\xc4\x85j\xc4\x85 partin\xc4\x99 mokykl\xc4\x85. 1990\xe2\x80\x931992\xc2\xa0m. LKP (SSKP platformos) Centro komiteto II-asis sekretorius. _NEWLINE_1990\xc2\xa0m. lapkri\xc4\x8dio 24 d.\xc2\xa0\xe2\x80\x93 1991\xc2\xa0m. lapkri\xc4\x8dio 5 d. Auk\xc5\xa1\xc4\x8diausiosios Tarybos deputatas.  Vienas 1991 m. sausio 13 d. perversmo organizatori\xc5\xb3, kaltinamas antivalstybini\xc5\xb3 organizacij\xc5\xb3 k\xc5\xabrimu, \xc5\xbemoni\xc5\xb3 \xc5\xbeudymo organizavimu, \xc5\xbemoni\xc5\xb3 su\xc5\xbealojimu ir kitais nusikaltimais.  1992 m. pab\xc4\x97go \xc4\xaf Baltarusij\xc4\x85, iki 1996\xc2\xa0m. gyveno Vitebske. Nuo 1996\xc2\xa0m. gyvena Maskvoje. Dirbo Vladimiro \xc5\xbdirinovskio vadovaujamos Liberal\xc5\xb3 demokrat\xc5\xb3 partijos sekretoriate, 2004 m. liepos m\xc4\x97n. i\xc5\xa1\xc4\x97jo \xc4\xaf pensij\xc4\x85. 2019 m. Sausio 13-osios \xc4\xafvyki\xc5\xb3 byloje pripa\xc5\xbeintas kaltu ir nuteistas 10 met\xc5\xb3 laisv\xc4\x97s at\xc4\x97mimo bausme. _NEWLINE_Yra paskelb\xc4\x99s straipsni\xc5\xb3 socialiniais, ekonomikos ir politikos klausimais.'